CELEX: 62022TN0016
Language: lt
Date: 2022-01-10 00:00:00
Title: Byla T-16/22: 2022 m. sausio 10 d. pareikštas ieškinys byloje NV / EIB

2022 2 28   
            
            
               LT
            
            
               Europos Sąjungos oficialusis leidinys
            
            
               C 95/40
            
         
      2022 m. sausio 10 d. pareikštas ieškinys byloje NV / EIB
      
      (Byla T-16/22)
      (2022/C 95/57)
      Proceso kalba: prancūzų
      
         Šalys
      
      
         Ieškovė: NV, atstovaujama avocate L. Levi
      
         Atsakovas: Europos investicijų bankas
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti šį ieškinį priimtinu ir pagrįstu;
                  atitinkamai
               
            
                  —
               
               
                  panaikinti 2021 m. vasario 5 d. sprendimą, kuriuo ieškovės neatvykimas į darbą laikotarpiais nuo 2020 m. gegužės 29 d. iki 2020 m. rugsėjo 15 d., nuo 2020 m. birželio 30 d. iki 2020 m. rugsėjo 30 d., nuo 2020 m. rugsėjo 7 d. iki 2020 m. lapkričio 7 d. ir nuo 2020 m. lapkričio 3 d. iki 2021 m. sausio 8 d., laikytinas neteisėtu;
               
            
                  —
               
               
                  prireikus panaikinti 2021 m. spalio 1 d. sprendimą, kuriuo atmetamas 2021 m. balandžio 1 d. ieškovės paduotas administracinis skundas dėl 2021 m. vasario 5 d. sprendimo;
               
            
                  —
               
               
                  panaikinti 2021 m. balandžio 20 d. sprendimą, kuriuo ieškovės neatvykimas į darbą nuo 2021 m. sausio 8 d. iki 2021 m. balandžio 8 d. laikytinas neteisėtu;
               
            
                  —
               
               
                  panaikinti 2021 m. gegužės 3 d. sprendimą, kuriuo ieškovės neatvykimas į darbą nuo 2021 m. balandžio 8 d. iki 2021 m. birželio 8 d. laikytinas neteisėtu;
               
            
                  —
               
               
                  prireikus panaikinti 2021 m. spalio 27 d. sprendimą, kuriuo atmetamas 2021 m. birželio 18 d. ieškovės paduotas administracinis skundas dėl 2021 m. balandžio 20 d. ir 2021 m. gegužės 3 d. sprendimų;
               
            
                  —
               
               
                  priteisti iš EIB sumokėti darbo užmokestį už laikotarpius nuo 2020 m. gegužės 29 d. iki 2021 m. sausio 8 d., nuo 2021 m. sausio 8 d. iki 2021 m. balandžio 8 d. ir nuo 2021 m. balandžio 8 d. iki 2021 m. birželio 8 d.; taip pat priteisti su nesumokėtu darbo užmokesčiu susijusius delspinigius, kurie turi būti nustatyti prie Europos centrinio banko nustatytos palūkanų normos pridėjus 2 punktus;
               
            
                  —
               
               
                  priteisti iš EIB ieškovės patirtos žalos atlyginimą;
               
            
                  —
               
               
                  priteisti iš EIB visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas administracinių nuostatų X priedo 2.3, 3.3, 3.4 ir 3.6 straipsnių pažeidimu, Europos Sąjungos pagrindinių teisių chartijos 34 straipsnio pažeidimu, kuri gali būti siejama su administracinių nuostatų X priedo 2.3, 3.3, 3.4 ir 3.6 straipsniais, akivaizdžia vertinimo klaida, rūpestingumo pareigos pažeidimu ir piktnaudžiavimu teise.
               
            
                  2.
               
               
                  Antrasis ieškinio pagrindas grindžiamas rūpestingumo pareigos pažeidimu, Europos Sąjungos pagrindinių teisių chartijos 41 straipsnio pažeidimu ir akivaizdžia vertinimo klaida.
               
            
                  3.
               
               
                  Trečiasis ieškinio pagrindas grindžiamas Pareigūnų tarnybos nuostatų 33 b straipsnio ir administracinių nuostatų 11 straipsnio pažeidimu.